Dassault Étendard IV

Dassault Étendard IV er en fransk jagerbomber og rekognoseringsfly for bruk fra hangarskip. Étendard IV ble opprinnelig utviklet i forbindelse med et NATO-prospekt for en lett jagerbomber, men tapte konkurransen for Fiat G91.

Étendard IV ble i stedet videreutviklet for å imøtekomme et behov for en jagerbomber / rekognoseringsfly hos den franske marinen. Opprinnelig var det en hangarskip-basert variant av SEPECAT Jaguar, kalt Jaguar M, som var tiltenkt denne rollen, fram til denne planen ble kansellert av politiske årsaker.

Jagerbomberen Étendard IVM var den første varianten. Prototypen fløy første gang 21. mai 1958 og 69 fly ble produsert for den franske marinen, de første levert fra 18. januar 1962. Étendard IVM ble faset ut i juli 1991 og erstattet av Super Étendard.

Rekognoseringsvarianten Étendard IVP fløy første gang 19. november 1960, og i alt 21 fly ble produsert for den franske marinen. Alle flyene unntatt ett gikk igjennom en moderniseringsprosess i årene mellom 1989 og 1994 og fikk da betegnelsen Étendard IVPM. Flytypen ble faset ut i september 2000.

 Spesifikasjoner 
 Dimensjoner Étendard IVP Vingespenn 9,60 m Lengde 14,40 m Høyde 4,30 m Vingeareal 29,00 m²  Nettovekt 4 880 kg Ytelser  Topphastighet Mach 1,08 Klatrehastighet 100 m/s Maksimal lastet vekt 10 200 kg Rekkevidde 1 600 km Annet Motor 1× SNECMA Atar 8B turbojetmotor ( 43,16 kN )

 Eksterne lenker 
 Dassault Etendard IV

Kategori:Jagerbombere
Kategori:Rekognoseringsfly
Kategori:Enmotors jetdrevne luftfartøy
Kategori:Dassault-luftfartøy